12. ΒΑΣΙΛΙΚΟΝ ΔΙΑΤΑΓΜΑ της 28 Μαρτ./24 Απρ. 1951 Περί τρόπου εγκρίσεως των διδακτικών βιβλίων των ξένων σχολείων. Έχοντες υπ’ όψιν: Τας διατάξεις του άρθρ. 2 του Α.Ν. 248/1936 «περί ιδρύσεως θέσεως Γεν. Επιθεωρητού των Ξένων και Μειονοτικών σχολείων κλπ.», προτάσει του Ημετέρου επί των Θρησκευμάτων και Εθνικής Παιδείας Υπουργού μετά γνώμην του Κ.Δ.Γ.Σ. Εκπαιδεύσεως περιλαμβανομένην εις την υπ’ αριθ. 23/2-3-1948 πράξιν αυτού και μετά γνωμοδότησιν του Συμβουλίου της Επικρατείας διατυπωθείσαν εν τη υπ’ αριθ. 140/14.2.51 πράξει αυτού απεφασίσαμεν και διατάσσομεν: 1.Μέχρι της εγκρίσεως διδακτικών βιβλίων δια τα εις ξένας γλώσσας διδασκόμενα μαθήματα παρά του Υπουργείου των Θρησκευμάτων και της Εθνικής Παιδείας, οι Διευθυνταί των ξένων σχολείων είτε ταύτα είναι ανεγνωρισμένα ως ισότιμα προς τα Ιδιωτικά Ελληνικά Εκπαιδευτήρια, είτε ουχί, υποχρεούνται μέχρι 30 Απριλίου το βραδύτερον εκάστου έτους να υποβάλωσι δια του οικείου Γενικού Επιθεωρητού εις την Διεύθυνσιν Διδακτικών Βιβλίων πέντε αντίτυπα εξ εκάστου βιβλίου εκ των προοριζομένων δια τας εις ξένας γλώσσας διδασκόμενα μαθήματα μετά σχετικής αιτήσεως συνοδευομένης υπό γραμματίου καταθέσεως εν τω Ταμείω Παρακαταθηκών και Δανείων χρηματικού ποσού κατά τα περί διδακτικών βιβλίων καθοριζόμενα υπό των κειμένων διατάξεων. Το Κ.Δ.Γ.Σ.Ε. μετά σύμφωνον γνώμην επιτροπής οριζομένης υπό του Υπουργού Θρησκευμάτων και Εθνικής Παιδείας εκ μελών του Κ.Δ.Γ.Σ.Ε. και άλλων ειδικών προσώπων αποφαίνεται κατά τα περί εξειδικευμένων βιβλίων καθοριζόμενα περί της εγκρίσεως ή μη των υποβαλλομένων βιβλίων μέχρι 30 Ιουνίου εκάστου έτους. 32.Ζ.ε.7-12 Ξένα Σχολεία Ημεδαπής Η χρησιμοποίησις διδακτικών βιβλίων μη εγκρινομένων κατά τα ανωτέρω απαγορεύεται. Ωσαύτως απαγορεύεται και η χρησιμοποίησις παρά των μαθητών των ξένων σχολείων μαθητικών βιβλίων μη εγκεκριμένων κατά τας κειμένας διατάξεις παρά του Κ.Δ.Γ.Σ. Εκπαιδεύσεως. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 